...palavik. Eile oli Sandra hommikust saadik nutune. Arvasin,et selles süüdi  varane tõusmine. Me nimelt olime kell 7:30 juba Toompuiesteel ja pere meespool läks hambaarstile. Sandra oli ka päeval nutuga üles ärganud ja sama jätkus ka õhtul. Läks varakult vabatahtlikult magama-see tundus mulle kahtlasena. Ja õigus mul taaskord oligi,et kõik pole ok. Kell 23 ärkas tüdruk nutuga üles,ise kuum kui pirukas.Kraadiklaas näitas 37,7. Täna päeval 37,1 ja õhtul 38,1. Ei tea,kus ta külma sai. Arvan,et Kiisal,sest ta oli vahepeal jahedasse tuppa läinud kui ma õues toimetasin ja seal end  sukapükste ja pluusi väele kiskunud. No ja lasteaias olid kõikidel lastel ühel päeval õuest tulles isegi sukkpüksid märjad.  Kurb,taas mu tegemised kuhjuvad ja jäävad osad teostamata.Õnneks saan palju tööd siin läpaka taga ära teha. See muidugi tähendab nö 24h tööpäevi. Inimene ei oska ju arvutit kinni panna ja asju edasi lükata. Tahan kõike ikka kenasti ja kiirelt teha.